# data[].attributes.body
Učenici će istražiti životni ciklus pčele . Učenici u malim grupama izrađuju modele četiri faze životnog ciklusa pčele (jaje, ličinka, kukuljica, odrasla pčela). Učenici mogu koristiti plastelin ili drugi modelarski materijal. Nakon izrade, svaka grupa predstavlja svoj model i objašnjava što se događa u svakoj fazi.

# data[].attributes.body
Naučiti o pčelinjem plesu - načinu na koji pčele komuniciraju o lokaciji cvjetova. Prezentacija kratkog videa o pčelinjem plesu, a zatim učenici pokušaju oponašati pčelinji ples. Jedan učenik glumi pčelu izviđača koja je pronašla 'nektar' (skriveni predmet u učionici) i plesom pokazuje ostalima gdje se nalazi. Ostali učenici trebaju pratiti upute plesa i pronaći 'nektar'.

# data[].attributes.body
Učenici će izraditi model pčelinjeg saća koristeći kartonske tuljke (od wc papira) koje će obojati u žuto. Kada svaki učenik napravi nekoliko šesterokutnih ćelija, spojit će ih zajedno te napraviti veliko saće za razredni pano. Razgovor zašto pčele grade šesterokutno saće i koje su prednosti takvog oblika.

# data[].attributes.body
Organiziranje igre uloga u kojoj će učenici glumiti različite vrste pčela u košnici. Podjela učenika u grupe koje predstavljaju: maticu, trutove, radilice koje skupljaju nektar, radilice koje grade saće, radilice koje čuvaju košnicu, itd. Svaka grupa treba osmisliti kako bi pokazala svoju ulogu kroz pokret i pantomimu. Razgovararati o tome kako svaka uloga doprinosi zajednici.

# data[].attributes.body
Demonstracija važnosti pčela kao oprašivača kroz jednostavan eksperiment. Donijeti nekoliko cvjetova i malu količinu žutog praha (može biti i curry u prahu). Učenici će umočiti prst u prah i zatim dodirnuti cvijet, promatrajući kako se prah prenosi - baš kao što pčele prenose pelud. Razgovor o tome zašto je oprašivanje važno za biljke i za proizvodnju hrane.

# data[].attributes.body
Digitalnim mikroskopom ili povećalima promotriti dijelove mrtve pčele-detalji poput krila, nogu s košaricama za pelud, očiju itd. Skicirati što vide i označiti dijelove tijela pčele. Razgovarati o tome kako je građa pčele prilagođena njezinoj ulozi u prirodi.

# data[].attributes.body
Degustacija različitih vrsta meda . Učenici mogu uspoređivati boju, miris i okus različitih vrsta meda (npr. bagremov, cvjetni, kestenov). Razgovarati o tome zašto različite vrste meda imaju različita svojstva i zašto je med zdrav. Učenici mogu napraviti digitalni plakat o korisnim svojstvima meda.

# data[].attributes.body
Izrada razrednog rječnika pojmova vezanih uz pčele. Učenici dobiju pojmove (npr. matica, trut, radilica, saće, med, propolis, pelud, vosak, žalac, košnica, vrcanje, itd.) i trebaju napisati definiciju i nacrtati ilustraciju. Sve kartice spojiti u razredni rječnik o pčelama , napraviti i u digitalnom izdanju.

# data[].attributes.body
Sadnja medonosnog bilja u školskom vrtu ili u teglicama koje će stajati na prozoru učionice( lavanda, matičnjak, kadulja ili druge biljke koje privlače pčele). Učenici će se brinuti o biljkama, promatrati ih kako rastu i možda čak privuku pčele kada procvjetaju.

# data[].attributes.headline
Gostovanje gospođe Ivane Horvat, lokalne pčelarice

# data[].attributes.subject
Gostovanje gospođe Ivane Horvat, lokalne pčelarice

# data[].attributes.body
Posjet pčelarice Ivane Horvat koja će pokazati učenicima opremu za pčelarstvo, objasniti kako se brine o pčelama i kako se vrcanjem dobiva med. Virtualni obilazak kroz fotografije ili video. Prije posjeta, učenici trebaju pripremiti pitanja koja će postaviti pčelarici.

# data[].attributes.body
Zabavan kviz o pčelama kako bismo utvrdili naučeno. Podjela učenika u timove i postavljanje pitanja o činjenicama koje su naučili o pčelama. Za svaki točan odgovor, tim dobije 'kap meda' (bod). Pobjednički tim dobiva malu nagradu- teglice meda.

# data[].attributes.body
Kroz jednostavnu igru 'Što ako nema pčela?' potaknuti učenike na razmišljanje o važnosti pčela. Napraviti kartice s namirnicama i razvrstati ih na dvije hrpe - one koje ovise o oprašivanju pčela i one koje ne ovise. Razgovor o tome što bi se dogodilo s našom prehranom kada bi pčele izumrle i koje su prijetnje pčelama danas.